จังหวะเก็บ SONIC หลังร่วงยาว 7 วันกว่า 12% โบรกชูเป้า 6.40 บ. หนุนอัพไซด์พุ่ง 44%
SONIC หลังร่วงยาว 7 วันกว่า 0.56 บ. หรือราว 12% ฟากโบรกฯชูเป้า 6.40 บ. หนุนอัพไซด์พุ่ง 44% มองผลงานโต ปรับประมาณการกำไรปี 64 ขึ้น 45.80% และปี 65 ขึ้น 8%
SONIC หลังร่วงยาว 7 วันกว่า 0.56 บ. หรือราว 12% ฟากโบรกฯชูเป้า 6.40 บ. หนุนอัพไซด์พุ่ง 44% มองผลงานโต ปรับประมาณการกำไรปี 64 ขึ้น 45.80% และปี 65 ขึ้น 8%
21 ม.ค. 2565

ผู้สื่อข่าวรายงานว่า ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC ณ เวลา 11.16 น. อยู่ที่ระดับ 4.44 บาท ลบ 0.08 บาท หรือ 1.77% สูงสุดที่ระดับ 4.56 บาท ต่ำสุดที่ระดับ 4.42 บาท ด้วยมูลค่าการซื้อขาย 41.26 ล้านบาท

โดยราคาหุ้น SONIC ปรับตัวลดลงต่อเนื่อง 7 วันติด นับตั้งแต่ราคาปิดที่ระดับ 5 บาท เมื่อวันที่ 12 ม.ค.65 คิดเป็นการปรับตัวลดลง 0.56 บาท หรือ 12.6%
ด้านบริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ก่อนหน้านี้ แนะนำ “ซื้อ” และปรับราคาเหมาะสม Rll-Over ไปปี 65 ที่ 6.40 บาทต่อหุ้น เพิ่มขึ้น 37% ด้วยการอิงค่า P/E เป้าหมาย 19.10 เท่าตามเดิมที่มีส่วนลดจากกลุ่ม 20%
โดย SONIC เป็นหุ้น Growth stock ขนาดเล็กที่คาดจะแสดงการเติบโตของกำไรปี 2566 ได้น่าพอใจ 27.50% จากงวดเดียวกันของปีก่อน เกาะไปกับกลุ่มได้อย่างเหนียวแน่น พร้อมกับการมีความเสี่ยงทางการเงินที่ต่ำ อีกทั้งมี Net D/E เป็นบวกอีกด้วย
อย่างไรก็ดีหลังจาก SONIC รายงานกำไรสุทธิไตรมาส 3/2564 เป็นสถิติใหม่ และสูงกว่าคาดถึง 78% จนกำไร งวด 9 เดือนแรกของปี 2564 สูงกว่าประมาณการปี 2564 ของทางฝ่ายวิจัย 2%
นอกจากนี้ SONIC ยังได้ประโยชน์เต็มๆ จากค่าระวางเรือตู้ที่ยืนสูงตามภาวะอุตสาหกรรม ขณะที่การใช้กลยุทธ์ให้ส่วนลดช่วยเหลือลูกค้าทำให้ SONIC สามารถรักษาปริมาณขนส่งที่ดีต่อเนื่องได้ซึ่งแม้อัตรากำไรขั้นต้นจะลดลง 140bps แต่จะเห็นได้ว่า EBIT margin ขยายตัวจาก 8.90% ในไตรมาส 2/2564 เป็น 9.10% สะท้อนถึงการได้ประโยชน์จากขนาดอยู่ดี (Economies of scale) ซึ่งด้วยสถานการณ์ที่เป็นคุณกับบริษัทยาวต่อเนื่องในปีหน้า ทางฝ่ายวิจัยจึงปรับประมาณการกำไรปี 2564 ขึ้น 45.80% และปี 2565 ขึ้น 8.00%